Karksi-Nuia Püha Aleksei kogudus

Karksi-Nuia Püha Aleksei kogudus on Eesti Apostlik-Õigeusu Kiriku Tartu piiskopkonna kogudus Karksi kihelkonnas Pärnumaal, tänapäevase haldusjaotuse järgi Karksi-Nuia linnas Mulgi vallas Viljandi maakonnas.

Ajalugu
Karksi-Nuia Püha Aleksei kogudus avati Venemaa õigeusu kiriku Pühima Valitseva Sinodi ukaasiga 1847. aasta lõpus. Pihkva piiskopkonna Riia vikaarpiiskop Platon I pühitses Karksi-Nuia õigeusu koguduse esimeseks preestriks Kiprian/Küprian Sarneti (sündis Virumaal Roela vallas 1815. aastal ja lõpetas Pihkva Vaimuliku Seminari väga hea eesti keele oskusega).

Aastatel 1847–1851 peeti jumalateenistusi Karksi mõisa ruumides. Kogudus kolis Vana-Kariste mõisa sõjaväe kortermajja 1851. aastal ja sealt tagasi Karksi mõisa 1853. aastal.

Kogudus sai oma pühakoja pärast arhitekt Apollon Edelsoni projekti järgi ehitatud kivikiriku valmimist. Karksi-Nuia Püha Aleksei kiriku pühitses Riia ja Miitavi piiskopkonna ülempiiskop Veniamin (Karelin) 1868. aastal 14. sajandil elanud Moskva ja kogu Venemaa metropoliidi Aleksiuse auks.

1890. aastal oli koguduses 3197 ja 1938. aastal 2229 liiget. Nuia alevikus avati 1892. aastal Karksi-Nuia õigeusu koguduse koolimaja. Koguduses teenis aastatel 1903–1908 ka Aleksander Paulus, hilisem Eesti Apostlik-Õigeusu Kiriku eestseisja. 1952. aastast kuni surmani18. novembril 1992 teenis kogudust ülempreester Viktor Lind, kes jäi Nõukogude okupatsiooni lõpuni ainsaks õigeusu vaimulikuks Viljandimaal.

Koguduses teeninud preestrid
preester Kiprian/Küprian Sarnet
pr Nikolai Tsvetkov 
pr Nikolai Azadanov 
pr Jossif Nevdatšin 
pr Vassili Kudrjavtsev 
pr Feodor Aleksinski
pr Aleksander Karzov
pr Jefim Küppar/Küpparsepp
pr Nikolai Tsvetkov 
pr Andrei Luha 
pr Aleksander Paulus
pr Vladimir Allik
pr Karp Ustav
pr Peeter/Pjotr Vainola/Andresson
pr Kosma Laredei
pr Arseni Vapper
ülempreester Vladimir Alumäe 
üpr Viktor Lind
üpr Johannes Keskküla
munkpreester Eelija/Ott Ojaperv
pr Miikael Raissar

Koguduses teeninud köstreid
Joann/Jaan Kuning
Ado/Aadu Almers
Matvei Antson
Feodor Dubkovski
Nikolai Nikolski
Viktor Bobkovski
Antoni/Hans Allik 
Aleksi Krai
Teodor Jakobson
Boris Orav
Paul Marrandi/Jürgenson
Anton Priimägi

Vaata ka
Karksi-Nuia õigeusu kirik
Aleksander (Paulus)

 Viited 

Kirjandus
"Õigeusu kirikutes (kogudustes) teeninud vaimulike nimekiri". Tallinn, 1975. Koostaja preester August Kaljukosk. EAA.5437.1.64
"Eesti õigeusk X–XXI sajandil". Entsüklopeediline teatmik. Koostaja Vladimir Iljaševitš. Tallinn 2014 (vene keeles), lk 459 
Andrei Sõtšov. "Eesti õigeusu piiskopkond nõukogude religioonipoliitika mõjuväljas 1954–1965"
Anu Raudsepp. "Riia Vaimulik Seminar 1846–1918" Tartu 1998, lk 94–150
David Papp. "Eesti Apostliku õigeusu vaimulikud" – Biograafiline leksikon (16.–20. saj) – EAA. 5410.1. 247–249
"Eestimaa uusmärtrite elulood". Koostaja ülempreester Andreas Põld. Pärnu 2013, lk 3–9
Andrei Sõtšov. Eesti õigeusu piiskopkond Stalini ajal aastail 1945–53. Tartu 2004, lk 19–40; 46–55; 60–61: 79–81; 128–135
"Kirikud ja kogudused Eestis". Miniteatmik. Koostajad Ilmo Au, Ringo Ringvee. Tallinn 2000
"Mitut usku Eesti" IV. Valik usundiloolisi uurimusi: õigeusu eri". Toimetaja Liina Eek. Tartu Ülikooli Kirjastus. Tartu 2015, lk 31–32; 41–46
S. Seleznjov. Viljandi apostlik-õigeusu kirikute ajaloost. Usk ja Elu. Eesti Apostlik-Õigeusu Kiriku väljaanne. 2003,2(102), lk 33–37
Jaanus Plaat, Arne Maasik. "Õigeusu kirikud kloostrid ja kabelid Eestis". Eesti Kunstiakadeemia. Tallinn 2011, lk 338–341

Kategooria:Karksi kihelkond
Kategooria:Karksi-Nuia
Kategooria:Eesti õigeusu kogudused
Kategooria:Eesti Apostlik-Õigeusu Kirik
Kategooria:EAÕK Tartu piiskopkond